દક્ષિણ કાશ્મીરના પુલવામા જિલ્લામાં આતંકીઓ અને સુરક્ષા કર્મીઓ વચ્ચે હાલ એન્કાઉન્ટર ચાલી રહ્યું છે. જેમાં બે જવાનો શહીદ થઇ ગયા છે. અને એક આતંકીને પણ મારી નાખવામાં આવ્યો છે. સાથે જ સીઆરપીએફનો એક જવાન ઇજાગ્રસ્ત થયો છે. સંબપોરા વિસ્તારમાં સુરક્ષા દળોને કેટલાક આતંકીઓ હોવાના ઇનપુટ મળ્યા હતા. જે પછી સુરક્ષા દળોએે આ વિસ્તારને કોર્ડન કરી તપાસ શરૂ કરી હતી. આ દરમિયાન આતંકીઓએ જવાનો પણ ફાયરિંગ શરૂ કર્યું હતું. જેમાં બે જવાનોની મોત થઇ છે. જો કે આતંકીઓના ફાયરિંગનો જવાનો મુહતોડ જવાબ આપી રહ્યા છે.